Gerboise bleue

Gerboise bleue var en prøvesprengning av kjernevåpen gjennomført av Frankrike den 13. februar 1960 i ørkenen ved Reggane i Algerie. Det var Frankrikes første kjernevåpenprøvesprengning. Landet ble verdens fjerde atommakt. Prøvesprengningen Gerboise bleue fant sted i atmosfæren. Detonasjonen hadde en styrke på 70 kt, om lag fire ganger så kraftig som atombomben som ble detonert over Hiroshima.«13 February 1960 - the first French nuclear test» , Preparatory Commission for the Comprehensive Nuclear-Test-Ban Treaty Organization. 

Gerboise bleue ble fulgt av ytterligere tre prøvesprengninger i atmosfæren, alle ved Reggane. Prøvesprengningene ble deretter flyttet til tunneler i fjellet ved In Eker. Frankrike gjennomførte til sammen 17 prøvesprengninger i Algerie.«France's Nuclear Testing Programme», Preparatory Commission for the Comprehensive Nuclear-Test-Ban Treaty Organization.

Referanser

Eksterne lenker
 Radiological Conditions at the Former French Nuclear Test Sites in Algeria: Preliminary Assessment and Recommendations Radiological Assessment, International Atomic Energy Agency, 2010

Kategori:Frankrikes forsvar 
Kategori:Prøvesprengninger